Maputo xe la cavedal del Mozanbico. Durante el periodo coloniale la se ciamava . Maputo xe on porto su l’Oceano Indiano e cavedal de la region omonima. L’antica cavedal de la colonia del Mozanbico xera l'Ixola de Mozanbico, in tel nord del paexe. Inte el XVII secolo, i portoghexi ga costruio on forte su la Baia de Delagoa par protejer le navi che se fermaa qi par rifornirse de acua, e caricar marcansia e sciavi. La baia de Delagoa xera on porto pi importante de quel de l’Ixola de Mozanbico. En tel XVIII secolo, na sità la sa formà rente al forte, e i portoghexi ga dato el nome de Lourenço Marques, el esplorator che gavea catà la baia in tel 1544. Co la costrusion de la ferovia da Pretoria a Lourenço Marques, la sità xe cresù ancor de pi. En tel 1907 i portoghexi ga spostà la cavedal de la colonia e dopo la indipendenza el nome de la sità xe stà cambià. El porto de Maputo xe moderno e el serve el Mozanbico, ma anca el Sudafrica. La cavedal xe anca on centro industrial in cresita, specialmente ne la sità satelite de Matola. Altre industrie xe la produsion de ceramiche, de scarpe e la fusion de l’aluminio. El turismo xe in cresita.